**ПРИЛОЖЕНИЕ № 6**

 **Проект**

**ДОГОВОР ЗА УСЛУГА**

**№ \_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_2015 г.**

## СТРАНИ

Днес, \_\_\_\_\_\_\_\_\_\_\_\_\_\_\_\_ 2015 г., в град София **Министерство на земеделието и храните** (МЗХ), ЕИК 8318909905 представлявано от **ДЕСИСЛАВА ТАНЕВА** – министър на земеделието и храните и **Капка Алексиева** – началник на отдел „Счетоводство”, наричано за краткост **ВЪЗЛОЖИТЕЛ** и \_\_\_\_\_\_\_\_\_\_\_\_\_\_\_\_\_\_\_\_\_\_\_\_ регистрирано и вписано в Търговския регистър при \_\_\_\_\_\_\_\_\_\_\_\_ съд, със седалище и адрес на управление: община \_\_\_\_\_\_\_\_\_\_, гр. \_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_\_\_\_, БУЛСТАТ/ЕИК \_\_\_\_представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството му на \_\_\_\_\_\_\_\_\_\_\_\_\_\_\_\_\_\_\_\_\_\_, наричано по-долу за краткост **ИЗПЪЛНИТЕЛ**, на основание чл. 101e от Закона за обществените поръчки и утвърден от ВЪЗЛОЖИТЕЛЯ протокол от работата на оценителната комисия, определена с Доклад № \_\_\_\_\_\_\_\_\_\_\_\_\_, се сключи настоящия договор за следното:

**I. ПРЕДМЕТ НА ДОГОВОРА**

**Чл. 1.(1) ВЪЗЛОЖИТЕЛЯТ** възлага, а ИЗПЪЛНИТЕЛЯТ приема да извърши услуга с предмет: “Предоставяне на далекосъобщителни услуги чрез фиксирана телефонна мрежа за нуждите на МЗХ”

**(2)ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да представя далекосъобщителни услуги чрез фиксирана телефонна мрежа, в съответствие с Техническото и Ценовото си предложение, неразделни части от настоящия договор и съобразно изискванията на **Възложителя**, посочени в Техническата спецификация.

**II. ЦЕНА И НАЧИН НА ПЛАЩАНЕ**

**Чл. 2.** (1) **ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** цена за предоставените услуги, включени в предмета на по чл. 1 от договора, в размер и условия, съгласно Ценовото предложение, неразделна част от настоящия договор. В цената са включени всички разходи на **ИЗПЪЛНИТЕЛЯ** по изпълнението на поръчката, но не повече от 66 000 (шестдесет и шест хиляди лв.) без ДДС или 79 200 (седемдесет и девет хиляди и двеста лв.) с ДДС.

(2) Плащането се извършва ежемесечно в български лева, в срок до 20 (двадесет) календарни дни от датата на представяне на фактура, придружена от двустранно подписан приемно-предавателен протокол, регистриран в деловодната система на МЗХ. Приемно-предавателния протокол следва да е разписан от представител на дирекция ИУС и от представител на ИЗПЪЛНИТЕЛЯ. Той следва да съдържа най-малко следната информация: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката.

(3) Плащането се извършва по банков път, в български левове, с платежно нареждане по следната банкова сметка на **ИЗПЪЛНИТЕЛЯ**:

**IBAN:** …………………………….

**BIC:** ………………………………

**БАНКА, КЛОН:** ………………………….

 (4) Във фактурата по ал. 2 се посочват цените на представените и ползвани от **ВЪЗЛОЖИТЕЛЯ** услуги за съответния отчетен период.

(5) Бъдещитеуслуги, които и ако **ИЗПЪЛНИТЕЛЯТ** внедри по време на действие на настоящия договор, за които липсват цени в **Ценовото предложение**, **ВЪЗЛОЖИТЕЛЯТ** заплаща при стандартни (цени, на които **ИЗПЪЛНИТЕЛЯТ** предоставя услугите на всички негови крайни потребители без преференции) или преференциални ценови условия, за които **ИЗПЪЛНИТЕЛЯТ** е длъжен да уведомява **ВЪЗЛОЖИТЕЛЯ.**

(6) **ВЪЗЛОЖИТЕЛЯТ** не дължи каквото и да е плащане при никакви условия извън стойността по ал. 1.

(7) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 2, в срок от 5 (пет) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

(8) Договорената цена е окончателна и не подлежи на актуализация за срока на настоящия договор.

(9) Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**III. СРОК И МЯСТО НА ИЗПЪЛНЕНИЕ НА УСЛУГАТА**

 **Чл. 3.** Настоящият договор влиза в сила от датата на подписването му между страните и е със срок на действие 1 (една) година или до изчерпване на финансовия лимит в размер на 66 000 (шестдесет и шест хиляди лв.) без ДДС или 79 200 (седемдесет и девет хиляди и двеста лв.) с ДДС.

**Чл. 4.** Предоставянето на услугите по чл. 1 се осъществява на територията на Република България, гр. София, в Министерство на земеделието и храните с адрес – София, бул. „Христо Ботев“ № 55 е налична учрежденска централа Siemens HiPath4000 и в РЦ-СИЗИП с адрес София, ул. „Банско Шосе“ № 7 е налична учрежденска централа Panasonic KXTD 1232 CE.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 5. ВЪЗЛОЖИТЕЛЯТ** има право:

1. Да ползва услугите на мрежата в съответствие с изискванията на Общите условия на **ИЗПЪЛНИТЕЛЯ,** настоящия договор и приложенията към него.

2.Да получи услугата – предмет на настоящия договор, в сроковете и с качество, описано в техническата спецификация на **ВЪЗЛОЖИТЕЛЯ** и офертата на **ИЗПЪЛНИТЕЛЯ.**

3. Да осъществява текущ контрол по време на изпълнението на договора.

4. По всяко време да получава информация от ИЗПЪЛНИТЕЛЯ относно дължимите суми за използваните услуги по настоящия договор, включително и за предходен период.

5. Да освободи или да задържи съответна част от гаранцията за изпълнение при неизпълнение от страна на **ИЗПЪЛНИТЕЛЯ** на клаузи от договора и да получи неустойка в размера, определен в чл. 10 от настоящия договор.

6. Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**Чл. 6. ВЪЗЛОЖИТЕЛЯТ** се задължава:

1. Да заплати на **ИЗПЪЛНИТЕЛЯ** уговорената цена в размер, при условията и в сроковете съгласно настоящия договор.

2. **ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

3. Да информира **ИЗПЪЛНИТЕЛЯ** за всички пречки, възникващи в хода на изпълнението на работата, както и да оказва съдействие на **ИЗПЪЛНИТЕЛЯ** при изпълнение на предмета на настоящия договор.

4. Да определи лице, което да осъществява връзката с **ИЗПЪЛНИТЕЛЯ**.

**Чл. 7. ИЗПЪЛНИТЕЛЯТ** има право:

1. Да получи уговорената цена при условията и в сроковете, посочени в настоящия договор.

2. Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл. 8. ИЗПЪЛНИТЕЛЯТ** е длъжен:

1. Да изпълни поръчката качествено, в съответствие с предложеното в офертата му, включително техническото предложение, което е неразделна част от настоящия договор.

2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

3. Да осигури за своя сметка материали, необходими за пълна комплектовка и успешно изпълнение на договора.

4. Да информира **ВЪЗЛОЖИТЕЛЯ** за всички потенциални проблеми, които възникват и/или биха могли да възникнат в хода на работата, като представя адекватни решения за тях.

5. Да внесе гаранция за изпълнение на договора в размер на 5% (пет процента) от стойността на договора без ДДС.

6. Да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно изпълнение на функциите по договора на **ИЗПЪЛНИТЕЛЯ** е компрометирано поради причини, свързани със семейството, емоционалния живот, политическата или национална принадлежност, икономически интереси или други общи интереси, които то има с друго лице.

7. Да предоставя безплатно подробно месечно извлечение в електронен вид за всички предоставени услуги.

8. ИЗПЪЛНИТЕЛЯТ носи отговорност за качеството, бързината на извършване, верността и законосъобразността на извършените от него услуги.

 9. Да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

**V. ГАРАНЦИЯ ЗА ИЗПЪЛНЕНИЕ**

**Чл. 9.** (1) **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на ............................. (..................................) лева, представляваща 5 (пет процента) % от стойността на договора без ДДС, със срок, срокът на договора плюс 15 календарни дни.

(2) Гаранцията се представя под формата на парична сума, внесена по банкова сметка на **ВЪЗЛОЖИТЕЛЯ**, или под формата на безусловна и неотменяема банкова гаранция, издадена в полза на **ВЪЗЛОЖИТЕЛЯ.** Оригиналът на банковата гаранция трябва да е предоставен на **ВЪЗЛОЖИТЕЛЯ** към момента на подписване на настоящия договор. Банковите разходи по откриването и обслужването на банковата гаранция са за сметка на **ИЗПЪЛНИТЕЛЯ**, а тези по евентуалното й усвояване – за сметка на **ВЪЗЛОЖИТЕЛЯ**.

(3) Банковата сметка на **ВЪЗЛОЖИТЕЛЯ** за внасяне на паричната сума е:

IBAN: BG 08 BNBG 9661 3300 1500 02,

 BIG: BNBGBGSD; БНБ – ЦУ и документите - БНБ – Централно управление;

(4) **ВЪЗЛОЖИТЕЛЯТ** освобождава гаранцията за изпълнение на договора в срок от 30 календарни дни след подписване на окончателния приемо-предавателен протокол по чл. 10 от договора, удостоверяващ изпълнението му, ако не са налице основания за задържането й от страна на **ВЪЗЛОЖИТЕЛЯ**. **ВЪЗЛОЖИТЕЛЯТ** освобождава гаранцията в пълен размер при качествено, точно и съобразено с техническата спецификация и клаузите на този договор, изпълнение на дейностите по чл. 1. При некачествено, неточно или несъобразено с техническата спецификация и/или клаузите на настоящия договор изпълнение, **ВЪЗЛОЖИТЕЛЯТ** има право да пристъпи към упражняване на правата по гаранцията за изпълнение.

(5) Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

(6) **ВЪЗЛОЖИТЕЛЯТ** не дължи лихва за времето, през което сумата по гаранцията за изпълнение по ал. 1 е престояла законосъобразно при него.

**VІ. НЕУСТОЙКИ**

 **Чл. 10.** (1) Ако **ИЗПЪЛНИТЕЛЯТ** не изпълни възложената услуга или част от нея, или изпълнението не отговоря изцяло или частично на изискванията на **ВЪЗЛОЖИТЕЛЯ**, на техническата спецификация, на условията на договора или на офертата на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на в размер на 0.5 % от договореното възнаграждение с ДДС за всеки просрочен ден, но не повече от 10 %.

 (2) Неизпълнението по ал. 1 се констатира от назначена от **ВЪЗЛОЖИТЕЛЯ** комисия, отразено в нарочен протокол. Съставеният протокол се изпраща на **ИЗПЪЛНИТЕЛЯ.**

(3) Изплащането на неустойката не лишава изправната страна от правото да търси реално изпълнение и обезщетение за претърпени вреди.

(4) При прекратяване на договора по чл. 13, ал. 1, т. 1.2. страните не си дължат неустойки, лихви или пропуснати ползи.

(5) **ВЪЗЛОЖИТЕЛЯТ** има право да удовлетвори вземането си за дължимата неустойка от гаранцията за изпълнение на договора, като уведоми писмено **ИЗПЪЛНИТЕЛЯ** за това.

**VII. НЕПРЕОДОЛИМА СИЛА**

**Чл. 11**. (1)Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

(2) В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

(3) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 5 (пет) дни от настъпването на непреодолимата сила. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията се спира.

(5) Не може да се позовава на непреодолима сила страна, чиято небрежност или умишлени действия или бездействия са довели до невъзможност за изпълнението на договора.

(6) Липсата на парични средства не представлява непреодолима сила.

(7) В случай, че непреодолимата сила продължи по-дълго от 60 (шестдесет) дни, страните могат да прекратят действието на договора по взаимно съгласие, като в този случай **ВЪЗЛОЖИТЕЛЯТ** ще заплати на **ИЗПЪЛНИТЕЛЯ** само стойността на извършените и приети към момента на прекратяването услуги, доказана с двустранно подписан протокол и след представяне на оригинална фактура.

**VIII. КОНФИДЕНЦИАЛНОСТ**

**Чл. 12.** (1) **ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и по повод изпълнението на договора.

(2) **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3) **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи по договора, като не ги предоставя на трети лица, освен ако тези трети лица имат законово основание за получаването на документите.

**IХ. ПРЕКРАТЯВАНЕ НА ДОГОВОРА**

**Чл. 13.** (1) Настоящият договор се прекратява:

1.С изтичане на срока по чл. 3 или с достигане на предвидената в чл. 2, ал. 1 стойност.

2. По взаимно съгласие между страните, изразено в писмена форма, с което се уреждат и финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

3. При виновно неизпълнение на задълженията на една от страните по договора - с 7-дневно писмено предизвестие от изправната до неизправната страна;

4. При констатирани нередности и/или конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

5. С окончателното му изпълнение;

6. По реда на чл. 43, ал. 4 от Закона за обществените поръчки;

(2) **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. забави изпълнението на някое от задълженията си по договора с повече от 10 дни;

2. не отстрани в разумен срок, определен от **ВЪЗЛОЖИТЕЛЯ**, констатирани недостатъци;

3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

4. бъде обявен в несъстоятелност или когато е в производство по несъстоятелност или ликвидация.

**Х. ЗАКЛЮЧИТЕЛНИ РАЗПОРЕДБИ**

**Чл. 14.** (1)Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

(2) Всички съобщения, предизвестия и нареждания, свързани с изпълнението на този договор между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна. За валидни адреси за кореспонденция се считат посочените в настоящия договор:

- за **ВЪЗЛОЖИТЕЛЯ** – ……………………………….

- Адрес:

 - Електронна поща:

 - Телефон:

 - Факс:

- за **ИЗПЪЛНИТЕЛЯ:**

 - Адрес:

 - Електронна поща:

 - Телефон:

 - Факс:

(3) При промяна на адреса за кореспонденция всяка от страните е длъжна да уведоми писмено другата в 3-дневен срок, в противен случай съобщенията ще се считат за надлежно връчени и когато са изпратени на стария адрес.

(4) Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

(5) За всички неуредени в този договор въпроси се прилагат разпоредбите на действащото законодателство.

(6) Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Техническата спецификация на **ВЪЗЛОЖИТЕЛЯ;**

2. Техническо предложение на **ИЗПЪЛНИТЕЛЯ** на поръчката;

3. Ценово предложение на **ИЗПЪЛНИТЕЛЯ**;

**4.** Гаранция за изпълнение в размер на 5% от стойността на договора без ДДС.

Договорът се подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ЗА ИЗПЪЛНИТЕЛ:**

**МИНИСТЪР:**

 **ДЕСИСЛАВА ТАНЕВА**

**НАЧАЛНИК ОТДЕЛ**

**„СЧЕТОВОДСТВО“ НА МЗХ:**

 **КАПКА АЛЕКСИЕВА**